Държавен вестник, бр. 53, 2014 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  53
7. „Дистрибутор“ е всяко физическо или 
юридическо лице във веригата на доставка, 
различно от производителя или вносителя, 
което предоставя определен продукт на пазара.
8. „Загинал при или по повод изпълнение на 
служебни задължения“ е лице, чиято смърт е 
настъпила при обстоятелствата по т. 5 или 6.
9. „Зона на ГКПП“ е територията, на ко-
ято са разположени сградите, помещенията, 
работните места, подземните и надземните 
съоръжения, техническите средства и местата 
за преходи, изчакване и проверка на лица, 
превозни средства и стоки, преминаващи през 
зоните за гранични проверки.
10. „Компенсиращи мерки“ са приложимите 
мерки по Регламент (ЕО) № 562/2006 г. на Ев-
ропейския парламент и на Съвета от 15 март 
2006 г. за създаване на Кодекс на Общността за 
режима на движение на лица през границите 
(Кодекс на шенгенските граници).
11. „Контролиращи достъпа системи“ са 
всички видове биологични, електронни или 
магнитни четящи устройства, кодирани бутонни 
устройства и други, които при подадена им 
команда деблокират спиращите съоръжения 
или врати. Тези устройства могат и да запазват 
информацията за контролирания достъп.
12. „Наблюдение на държавната граница“ е 
дейност по организиране и прилагане на охра-
нителни мерки между граничните контролно-
пропускателни пунктове за предотвратяване 
незаконното преминаване на държавната 
граница, спазване на граничния режим и недо-
пускане заобикаляне на граничните проверки.
13. „Повторно“ е нарушението, извърше-
но в срок една година от влизането в сила 
на наказателното постановление, с което на 
нарушителя е наложено наказание за същото 
по вид нарушение.
14. „Предоставяне на пазара“ е всяка дос-
тавка на продукт за дистрибуция, потребление 
или използване на пазара на Република Бъл-
гария в процеса на търговска дейност срещу 
заплащане или безплатно.
15. „Производител“ е всяко физическо или 
юридическо лице, което произвежда продукт 
или което възлага проектирането или произ-
водството на продукт и предлага този продукт 
на пазара със своето име или търговска марка.
16. „Професионално образование“ е придо-
биването на образователно-квалификационни 
степени и на образователна и научна степен 
на висшето образование в области на висшето 
образование, професионални направления и 
специалности, за които Академията на МВР 
е получила програмна акредитация.
17. „Професионално обучение“ е придоби-
ването на професионална квалификация във 
връзка с изпълнението на задачите и дейности- 
те на МВР.
18. „Първоначално професионално обуче-
ние“ е обучение за придобиване на основни 
знания и умения за изпълнение на задачите 
и дейностите на МВР по противодействие на 
престъпността, опазване на обществения ред, 
защита на националната сигурност, гранич-
ния контрол, регулиране на миграционните 
процеси, пожарната безопасност и защитата 
на населението.
19. „Свързани лица“ са лицата по смисъла 
на § 1, т. 1 от допълнителната разпоредба на 
Закона за предотвратяване и установяване на 
конфликт на интереси.
20. „Сигнално-охранителни и известителни 
системи“ са централни или местни пулто-
ве, контролни панели, датчици, средства за 
сигнализация и устройства за предаване на 
сигнали на разстояния, които подават сигнал 
при евентуален опит да бъдат преодолени или 
разрушени физическите бариери от системи за 
физическа защита на даден обект.
21. „Системи за видеонаблюдение“ са съв-
купност от видеокамери, монитори, записващи 
устройства, видеомултиплексори, превключва-
тели и други, с които се наблюдават, констатират 
и/или заснемат извършителите на опити за 
проникване или проникналите в даден обект.
22. „Системни нарушения“ са три или по-
вече нарушения, извършени в продължение 
на една година.
23. „Служебна необходимост“ е налице 
при извънредни промени в оперативната 
обстановка, състоянието на престъпността и 
обществения ред, нормативни промени и/или 
промени във функционалните задължения на 
структурите.
24. „Служебна тайна“ е информацията, 
която не е държавна тайна, но е свързана с 
изпълнението на функциите и задачите на 
министерството и с реализирането на пра-
вомощията на органите му или е получена в 
резултат на тази дейност, нерегламентираният 
достъп до която би се отразил негативно на 
интересите и сигурността на държавата, на 
дейността на МВР, на неговите служители във 
връзка с изпълнението на службата им или 
на трети лица.
25. „Снемане на полицейска регистрация“ 
е операция или набор от операции с данните, 
обработвани при полицейската регистрация, 
които водят до заличаване на данни или до 
унищожаване на материални носители на ин-
формация от документални фондове, или до 
обезличаване на данните и ползването им само 
за целите на статистиката в автоматизираните 
информационни системи.
26. „Специфичен контрол“ е извършване на 
обиск на лице или претърсване на превозно 
средство, кораб, въздухоплавателно средство, 
контейнер и на вещите, превозвани в тях, за